Στον πορθμό του Ευρίπου γνωρίσαμε το σπάνιο παλιρροϊκό φαινόμενο. Πιο συγκεκριμένα, παρατηρήσαμε την αλλαγή της κατεύθυνσης του νερού κάθε 6 ώρες άλλοτε από τον βορρά προς το νότο και άλλοτε αντίστροφα. Αναλυτικότερα, η ροή των ρευμάτων εξαρτάται ολοκληρωτικά από τη σελήνη και έχει άμεση σχέση με τη διάρκεια κάθε σεληνιακού μήνα. Η φυσιολογική ροή του ρεύματος προς μία κατεύθυνση διαρκεί 6 ώρες. Αμέσως μετά ακολουθεί ένα διάστημα 8 περίπου λεπτών όπου τα νερά παραμένουν στάσημα. Μετά τι στασιμότητα των 8 λεπτών τα νερά αλλάζουν κατεύθυνση και κινούνται εντελώς αντίθετα για διάρκεια επίσης 6 ωρών. Αυτό προκαλεί την περίφημη πλημμυρίδα και άμπωτη του Ευρίπου. Όμως στη διάρκεια ενός σεληνιακού μήνα υπάρχουν δύο περίοδοι ακαταστασίας όπως λέγονται όπου τα ρεύματα δεν έχουν τακτικές ροές και δεν υπακούνε σε κανένα φυσικό νόμο και βέβαιο δεν ισχύει η εξάωρη εναλλαγή της κατεύθυνσης της ροής τους. Οι περίοδοι ακαταστασίας συμβαίνουνε δύο φορές μέσα στον σεληνιακό μήνα και διαρκούν για χρονικό διάστημα τριών ημερών κάθε φορά. Και τη διάρκεια των περιόδων αυτών είναι δυνατόν τα νερά να αλλάζουν κατεύθυνση έως και 14 φορές το 24ωρο ή αντίθετα να μη συμβεί καμία αλλαγή για μία ολόκληρη μέρα. Η πρώτη περίοδος περιλαμβάνει την 7η, 8η και 9η ημέρα Σελήνης και η δεύτερη την 22η, 23η και 24η ημέρα Σελήνης. Έτσι στην πρώτη περίοδο τα ρεύματα αρχίζουν να γίνονται ακατάστατα, όταν η Σελήνη βρίσκεται στην 6η προς 7η ημέρα της και επανέρχονται στην 6η φυσιολογική τους εναλλακτική ροή όταν η Σελήνη βρίσκεται στην 9η προς 10η ημέρα της. Στην δεύτερη περίοδο τα ρεύματα γίνονται ακατάστατα την 21η προς 22η ημέρα σελήνης και επανέρχονται την 24η προς 25η μέρα Σελήνης. Η κάθε περίοδος ακαταστασίας αρχίζει το 00,01 λεπτό της πρώτης ημέρας και τελειώνει την 24η χειμερινή ώρα της τελευταίας ημέρας. Αξιοσημείωτο είναι ακόμη το γεγονός, ότι την 21η Μαρτίου και την 22α Σεπτεμβρίου τα ρεύματα αλλάζουν αμέσως κατεύθυνση χωρίς να παραμείνουν στάσιμα για 8 λεπτά περίπου, όπως συμβαίνει όλες τις άλλες μέρες του χρόνου και έχουνε τη μεγαλύτερη ένταση.Γνωρίσαμε από κοντά την κινητή γέφυρα κάτω από την οποία γίνεται η αλλαγή των ρευμάτων. Εκεί μας μίλησε ένας κύριος ονόματι Δημήτριος Κατσάλης και μας είπε πάρα πολύ ενδιαφέροντα πράγματα για να το παλιρροϊκό φαινόμενο. Ακόμη μας έβαλε να γράψουμε τις ευχές μας στο βιβλίο των ευχών, επειδή λένε ότι στο πορθμό του Ευρίπου πραγματοποιούνται όλες οι ευχές. Έπειτα, περπατήσαμε στο πλακόστρωτο, ευρύχωρο και μακρύ πεζόδρομο της παραλίας, απολαύσαμε τη βόλτα μας, κάναμε δύο στάσεις σε περίπτερα και παίξαμε στην παιδική χαρά κοντά σε μία καφετέρια πιο πέρα, είδαμε το κόκκινο σπίτι και απολαύσαμε τη θέα στο λιμάνι. Η Χαλκίδα είναι η πόλη που έζησε για αρκετά χρόνια είναι ο Αριστοτέλης και υπάρχει το άγαλμά του και στο Δημαρχείο της Χαλκίδας.